cyanic-selkie/wikianc huggingface dataset:
অ্যাগনেস ওসজতোলিকান
পুরস্কার
অ্যাগনেস ওসজতোলিকানকে ২০১১ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
মালদ্বীপের বিমান পরিবহন সংস্থাসমূহের তালিকা
এটি মালদ্বীপের বিমান পরিবহন সংস্থাগুলোর একটি তালিকা, যেগুলো বর্তমানে মালদ্বীপে উড্ডয়ন পরিচালনা করে।
আইনুন নিশাত
আইনুন নিশাত (জন্ম ২৯ এপ্রিল ১৯৪৮) হলেন বাংলাদেশী ইমেরিটাস অধ্যাপক, এবং পানি সম্পদ ও জলবায়ু পরিবর্তন বিশেষজ্ঞ। তিনি ২০০৯ সালে জাতিসংঘ জলবায়ু পরিবর্তন সম্মেলনসহ আরও কিছু আন্তর্জাতিক জলবায়ু বিষয়ক সম্মেলনে বাংলাদেশের হয়ে প্রতিনিধিত্ব করেন। ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।
প্রারম্ভিক জীবন
আইনুন নিশাত ১৯৪৮ সালের ২৯ এপ্রিল তৎকালীন পূর্ব পাকিস্তানের (বর্তমান বাংলাদেশ) কিশোরগঞ্জ জেলার বাজিতপুর উপজেলায় জন্মগ্রহণ করেন। তার পিতা গাজী শামছুর রহমান ছিলেন একজন স্বনামধন্য বাংলাদেশী আইনবিদ ও আইন সংস্কারক। তার জন্মের সময় তার পিতা বাজিতপুরে সহকারী জর্জ হিসেবে কর্মরত ছিলেন। তার শৈশবে তার বাবা বদলি হন জামালপুর, মুন্সীগঞ্জ ও পঞ্চগড়ে। এই সময়ে তিনি কোন বিদ্যালয়ে পড়াশুনা করেননি। তার বাবা পঞ্চগড়ে বদলি হওয়ার পর তিনি সেখানে প্রাক-প্রাথমিক বিদ্যালয়ে একেবারে তৃতীয় শ্রেণিতে ভর্তি হন। এই স্কুলে তৃতীয় ও চতুর্থ শ্রেণিতে পড়ার পর তার বাবার বদলি হয় বগুড়ায়।
বগুড়া জিলা স্কুলে তিনি তিন-চার মাস পড়াশুনা করেন। পরে তার বাবার বদলি হয় নোয়াখালী জেলায়। নোয়াখালী জিলা স্কুলে পঞ্চম শ্রেণির পাঠ শেষ করেন। পরে তার বাবা বদলি হন সিলেটে। সিলেট থেকে আসেন ঢাকায়। ঢাকায় ছয়মাস থাকাকালীন পড়াশুনা করেন ওয়েস্ট অ্যান্ড হাই স্কুলে। ঢাকা থেকে বদলি হন দিনাজপুরে। সেখানে দুই বছর পড়াশুনা করেন দিনাজপুর জিলা স্কুলে। সেখান থেকে আবার ঢাকা আসেন এবং নিশাত ভর্তি হন ঢাকা কলেজিয়েট স্কুলে। এই স্কুল থেকে ১৯৬৩ সালে তিনি মেট্রিক পাশ করেন।
মেট্রিক পাস করে ভর্তি হন নটর ডেম কলেজে ভর্তি হন। কলেজে একাদশ শ্রেণিতে থাকাকালীন একটি পরীক্ষামূলক বোর্ড পরীক্ষা হয়। নিশাতদের ব্যাচই একমাত্র ব্যাচ যারা নবম, দশক, একাদশ ও দ্বাদশ শ্রেণিতে বোর্ডে পরীক্ষা দিয়েছে। একাদশ শ্রেণির পরীক্ষার পর তার বাবার ফরিদপুর জেলায় বদলি হয়। নটর ডেম কলেজের হোস্টেলের বেহাল অবস্থার জন্য তিনি ফরিদপুর চলে যান এবং রাজেন্দ্র কলেজে ভর্তি হন। এই কলেজ থেকে ১৯৬৫ সালে তিনি ইন্টারমিডিয়েট পাস করেন। পরে তিনি বাংলাদেশ প্রকৌশল বিশ্ববিদ্যালয় থেকে পুরকৌশল বিষয়ে বিএসসি এবং পানি সম্পদ প্রকৌশল বিষয়ে এমএসসি ডিগ্রি লাভ করেন। তিনি ১৯৮১ সালে স্কটল্যান্ডের গ্লাসগোর স্ট্রাথক্লাইড বিশ্ববিদ্যালয় থেকে পুরকৌশল বিষয়ে পিএইচডি ডিগ্রি অর্জন করেন।
কর্মজীবন
নিশাত তার কর্মজীবন শুরু করেন বাংলাদেশ পানি উন্নয়ন বোর্ডের সহকারী প্রকৌশলী হিসেবে। পরে তিনি ১৯৭২ সালে তার নিজের শিক্ষা প্রতিষ্ঠান বাংলাদেশ প্রকৌশল বিশ্ববিদ্যালয়ের পুরকৌশল বিভাগে লেকচারার পদে যোগ দেন। ১৯৭৫ সালে তিনি পানি সম্পদ প্রকৌশল বিভাগের সহকারী অধ্যাপক এবং ১৯৮৫ সালে পূর্ণ অধ্যাপক হন।
১৯৯৮ সালে নিশাত প্রকৌশল বিশ্ববিদ্যালয় থেকে অবসর নিয়ে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘে যোগ দেন। তিনি নর্থ সাউথ বিশ্ববিদ্যালয়ের শিক্ষক হিসেবেও কর্মরত ছিলেন। তিনি ২০১০ থেকে ২০১৪ সাল পর্যন্ত ব্র্যাক বিশ্ববিদ্যালয়ের উপাচার্যের দায়িত্ব পালন করেন।
অন্যান্য কাজ
নিশাত বাংলাদেশ, মালয়েশিয়া, ও ফিলিপাইনে বিশ্ব ব্যাংক এবং এশীয় উন্নয়ন ব্যাংকের বিভিন্ন প্রকল্পে কাজ করেন। তিনি বাংলাদেশের দীর্ঘতম সেতু যমুনা সেতু নির্মাণকালে এর বিশেষজ্ঞ প্যানেলের সদস্য ছিলেন।
তিনি বাংলাদেশ জাতীয় পানি কাউন্সিল, ইন্দো-বাংলাদেশ যৌথ নদী কমিশন, বাংলাদেশ জাতীয় কৃষি কমিশন, এবং জাতীয় বিজ্ঞান ও প্রযুক্তি কাউন্সিলের সদস্য। তিনি ১৯৯৬ সালের গঙ্গা পানি চুক্তিতে গুরুত্বপূর্ণ ভূমিকা পালন করেন।
ব্যক্তিগত জীবন
নিশাতের স্ত্রী সামিনা সুলতানা। তিনি জগন্নাথ বিশ্ববিদ্যালয়ের ইতিহাস বিভাগের অধ্যাপিকা ছিলেন। তার বড় কন্যা বুশরা নিশাত একজন পানিবিজ্ঞান বিশেষজ্ঞ। তিনি একটি বহুজাতিক প্রতিষ্ঠানে কাজ করছেন। মেজ মেয়ে সাজিয়া নিশাত পানি ও পরিবেশ বিশেষজ্ঞ। তিনি কানাডায় থাকেন। ছোট কন্যা উজমা নিশাত কম্পিউটার ইঞ্জিনিয়ার। তিনি একটি মার্কিন কোম্পানিতে কম্পিউটার হার্ডওয়্যার নিয়ে কাজ করছেন।
মিরা সান্যাল
মিরা সান্যাল (হিরানন্দনি; ১৫অক্টোবর ১৯৬১ – ১১ জানুয়ারি ২০১৯) ছিলেন একজন ভারতীয় ব্যাংকার এবং রাজনীতিবিদ। তিনি ভারতের রয়্যাল ব্যাংক অফ স্কটল্যান্ডের প্রধান নির্বাহী কর্মকর্তা এবং চেয়ারম্যান হিসাবে দায়িত্ব পালন করেছিলেন। ২০১৪ সালের লোকসভা নির্বাচনে দক্ষিণ মুম্বইয়ে আম আদমি পার্টির প্রার্থী হওয়ার জন্য তিনি আরবিএস থেকে পদত্যাগ করার আগে ৩০ বছরেরও বেশি সময় ধরে ব্যাংকিংয়ের সাথে জড়িত ছিলেন। তিনি নৌ কর্মকর্তা ভাইস অ্যাডমিরাল গুলাব মোহনলাল হিরানন্দনির মেয়ে । এর আগে তিনি ২০০৯ সালের লোকসভা নির্বাচনে মুম্বই দক্ষিণ আসন থেকে স্বতন্ত্র প্রার্থী হিসাবে প্রতিদ্বন্দ্বিতা করেছিলেন।
জীবনের প্রথমার্ধ
মিরা সান্যাল ১৯৬১ সালে ভারতীয় নৌবাহিনীর কর্মকর্তা গুলাব মোহনলাল হিরানন্দনি এবং তার স্ত্রী বানু হিরানন্দনির ঘরে জন্মগ্রহণ করেছিলেন। পরিবারটি ভারত বিভাজনের সময় সিন্ধ থেকে ভারতে চলে এসেছিল। তার বাবা ১৯৭১ সালের ভারত-পাকিস্তান যুদ্ধে পাকিস্তানের করাচিতে সংগঠিত নৌ হামলা অপারেশন ট্রাইডেন্টের মূল পরিকল্পনাকারী ছিলেন।
রাজনৈতিক জীবন
২০০৮ সালের মুম্বই হামলার পরে সান্যাল ২০০৯ সালে লোকসভা নির্বাচনে নির্দলীয় প্রার্থী হিসাবে দাঁড়িয়েছিলেন, কিন্তু নির্বাচনে হেরেছিলেন। স্বামীর সাথে তিনি ২০১৩ সালের দিল্লি নির্বাচনে আম আদমি পার্টির জন্য প্রচারণা ও তহবিল সংগ্রহ করেছিলেন। তিনি আম আদমি পার্টির অর্থনৈতিক নীতি সম্পর্কিত জাতীয় কমিটির সদস্য ছিলেন।
মৃত্যু
মিরা সান্যাল ক্যান্সারে আক্রান্ত হয়ে দুই বছর চিকিৎসার পর ২০১৯ সালের ১১ জানুয়ারিতে মৃত্যুবরণ করেন।
মিনিস্টার ফাটাকেষ্ট
মিনিস্টার ফাটাকেষ্ট ২০০৭ সালে মুক্তি পাওয়া ভারতের পশ্চিমবঙ্গের বাংলা ভাষার চলচ্চিত্র। এটি ফাটাকেষ্ট (চলচ্চিত্র ধারাবাহিক) এর ২য় সিনেমা এবং প্রথম সিনেমা এমএলএ ফাটাকেষ্ট।
পুরস্কার
চলচ্চিত্রটি আনন্দলোক অ্যাওয়ার্ডে সেরা চলচ্চিত্র পুরস্কার লাভ করে এবং সেরা অভিনেতা পুরস্কার পান মিঠুন চক্রবর্তী।
বক্স অফিস
চলচ্চিত্রটি ২.৫০ কোটি ভারতীয় রূপির বিপরীতে ৫০ দিনেই ২ কোটি রূপিরও বেশি অর্থ উপার্জন করে।
চৌপাল
চৌপাল (Chaupal) ভারতের হিমাচল প্রদেশ রাজ্যের শিমলা জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে চৌপাল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দৈনিক দ্য ইউনিয়ন
দৈনিক দ্য ইউনিয়ন (ပြည်ထောင်စုနေ့စဉ်) বার্মায় প্রকাশিত একটি সংবাদপত্র। আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে। দৈনিক দ্য ইউনিয়ন ইউনিয়ন সংহতি ও উন্নয়ন রাজনৈতিক দল সমর্থিত, তবে দলের পক্ষে "মুখপত্র" না হওয়ার প্রতিশ্রুতি দিয়েছে।
স্পার্টা রটার্ডাম
স্পার্টা রটার্ডাম (সাধারণত শুধুমাত্র রটার্ডাম নামে পরিচিত) হচ্ছে রটার্ডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৮৮ সালের ১লা এপ্রিল তারিখে প্রতিষ্ঠিত হয়েছে। স্পার্টা রটার্ডাম তাদের সকল হোম ম্যাচ রটার্ডামের হেট কাস্টিলে খেলে থাকে; যার ধারণক্ষমতা হচ্ছে ১১,৯২৬। বর্তমানে এই ক্লাবের ম্যানেজারের দায়িত্ব পালন করছেন হেঙ্ক ফ্র্যাসার এবং সভাপতির দায়িত্ব পালন করছেন লেও রাইস। ওলন্দাজ মধ্যমাঠের খেলোয়াড় আদিল আউয়াসার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, স্পার্টা রটার্ডাম এপর্যন্ত ২০টি শিরোপা জয়লাভ করেছে; যার মধ্যে ৬টি এরেডিভিজি শিরোপা, ১টি ইরস্টে ডিভিজি শিরোপা, ১০টি ইরস্টে ক্লাসে, ৩টি কেএনভিবি কাপ শিরোপা রয়েছে।
রিচার্ড অ্যাক্সেল
রিচার্ড অ্যাক্সেল একজন অণুজীববিজ্ঞানী যিনি ঘ্রাণ তন্ত্রের উপর কাজের জন্য ২০০৪ সালে চিকিৎসাবিজ্ঞানে নোবেল পুরস্কার লাভ করেন।
জীবনী
অ্যাক্সেল ১৯৪৬ সালের ২ জুলাই নিউ ইয়র্ক সিটিতে জন্মগ্রহণ করেন। তিনি ১৯৬৭ সালে কলাম্বিয়া ইউনিভার্সিটি থেকে এবি এবং ১৯৭০ সালে জনস হপকিন্স বিশ্ববিদ্যালয় থেকে এমডি ডিগ্রি অর্জন করেন। তিনি ঐ বছর কলাম্বিয়া ইউনিভার্সিটি তে ফিরে আসেন এবং ১৯৭৮ সালে পূর্ণ অধ্যাপক হন।
ইন্দোনেশিয়া-ভেনেজুয়েলা সম্পর্ক
ইতিহাস
১৯৫৯ সালের ১০ অক্টোবর এই দুই দেশের মধ্যে কূটনৈতিক সম্পর্ক স্থাপিত হয়। তবে কূটনৈতিক সম্পর্ক স্থাপিত হওয়ার প্রায় ১৮ বছর পর ১৯৭৭ সালে কারাকাসে ইন্দোনেশিয়া, ভেনেজুয়েলায় তাঁদের দূতাবাস স্থাপন করে। এর ৪ বছর পর ১৯৮১ সালে পাল্টা পদক্ষেপে, জাকার্তায় ভেনেজুয়েলা, ইন্দোনেশিয়ায় তাঁদের দূতাবাস স্থাপন করে।
২০০০ সালের ১২ আগস্ট, ভেনেজুয়েলার রাষ্ট্রপতি, হুগো চাভেজ, ইন্দোনেশিয়ার রাষ্ট্রপতি, আবদুর রহমান ওয়াহিদ এর আমন্ত্রণে, এক রাষ্ট্রীয় সফরে ইন্দোনেশিয়ায় যান। সেই সফরে দুই নেতা সৌজন্য সাক্ষাৎ করেন। এর পরের মাসেই, ২০০০ সালের ২৬-২৮ সেপ্টেম্বর ওপিইসি সম্মেলনে যোগদানের উদ্দেশ্যে ইন্দোনেশিয়ার রাষ্ট্রপতি কারাকাসে যান। সেখানে সম্মেলনের বাইরে,আবদুর রহমান ওয়াহিদ, হুগো চাভেজের সঙ্গে সৌজন্য সাক্ষাৎ করেন। ২০০৪ সালের সুনামিতে, সবচেয়ে মারাত্মকভাবে ক্ষতিগ্রস্ত আচেহ শহরে দ্রুত ত্রাণকাজ শুরু করার জন্য ভেনেজুয়েলা, ইন্দোনেশিয়াকে ২ মিলিয়ন (২০ লক্ষ) মার্কিন ডলার দান করে। এছাড়াও আচেহ শহরে শিক্ষা ব্যবস্থার উন্নয়নের লক্ষ্যে ভেনেজুয়েলা, আচেহ শহরে ইন্সটিটিউট অব পলিটেকনিক অব ভেনেজুয়েলা-ইন্দোনেশিয়া প্রতিষ্ঠা করে, যার উদ্ভোদন হয় ২০০৯ সালে।
ব্যবসা এবং বাণিজ্য
ইন্দোনেশিয়া এবং ভেনেজুয়েলার মধ্যকার দ্বিপাক্ষিক বাণিজ্য সম্পর্ক প্রতিবছরই উল্লেখযোগ্য হারে বৃদ্ধি পায়। ২০০৩ সাল থেকে ২০০৮ সাল পর্যন্ত এই দুই দেশের মধ্যকার বাণিজ্যের পরিমাণ প্রায় ৪ গুন বৃদ্ধি পেয়েছে। ২০০৩ সালে এই দুই দেশের মধ্যকার বাণিজ্যের পরিমাণ ছিল ২৪.৯৩ মিলিয়ন (২.৪৯৩ কোটি) মার্কিন ডলারের। অপরদিকে ২০০৮ সালে গিয়ে তা বেড়ে দাঁড়ায় ৯২.২৭ মিলিয়ন (৯.২২৭ কোটি) মার্কিন ডলারে। ২০০৯ সালে এর পরিমাণ আরও বেড়ে দাঁড়ায় ৯৬ মিলিয়ন (৯.৬ কোটি) মার্কিন ডলার, যা ছিল ২০০৩ সালের বাণিজ্যের মূল্যমানের তুলনায় ৪ গুন বেশি। ভেনেজুয়েলায়, ইন্দোনেশিয়ার প্রধান রপ্তানি পণ্য হল, টেক্সটাইল, তুলা, প্রাকৃতিক রাবার, আঁশ, কাঠজাত পণ্য, ইলেকট্রিক্যাল উপকরণ, জুতা এবং ক্রীড়া সামগ্রী। অপরদিকে ইন্দোনেশিয়ায়, ভেনেজুয়েলার প্রধান রপ্তানি পণ্যের মধ্যে রয়েছে, প্লাস্টিক, চাক্রিক অ্যামাইড, সিলিকন ডাই অক্সাইড এবং অ্যালুমিনিয়াম। ২০০৯ সালে, এই দুই দেশের, দ্বিপাক্ষিক বাণিজ্যে, ইন্দোনেশিয়ার উদ্বৃত্তের পরিমাণ ৭৯.১৯ মিলিয়ন (৭.৯১৯ কোটি) মার্কিন ডলার।
রেনুকা রামনাথ
রেনুকা রামনাথ হলেন একজন ভারতীয় বেসরকারি সমতা তহবিলের পরিচালিকা এবং মাল্টিপলস অ্যাসেট ম্যানেজমেন্ট লিমিটেডের প্রতিষ্ঠাতা এবং প্রধান নির্বাহী কর্মকর্তা। তিনি পোশাক প্রস্তুতকারক প্রতিষ্ঠান অরবিন্দ লিমিটেডের একজন স্বতন্ত্র পরিচালক, টাটা কমিউনিকেশনের বোর্ডের সভাপতি এবং ইন্ডিয়ান প্রাইভেট ইক্যুইটি অ্যান্ড ভেঞ্চার ক্যাপিটাল অ্যাসোসিয়েশনের সভাপতি।
কর্মজীবন
রেনুকা রামনাথ ২০০৯ সালে মাল্টিপলস অ্যাসেট ম্যানেজমেন্ট প্রতিষ্ঠা করেন, যার লক্ষ্য হচ্ছে মধ্য আকারের কোম্পানি এবং ১৫ মিলিয়ন থেকে ৫০ মিলিয়ন ডলার বিনিয়োগের উপর দৃষ্টি নিবেশিত করা। সংস্থাটির অংশীদারদের মধ্যে রয়েছে কানাডা পেনশন প্ল্যান ইনভেস্টমেন্ট বোর্ড যা ২০১০ সালে $১০০ মিলিয়ন বিনিয়োগ করেছিল।
সাদা মাংস
রান্নার পরিভাষায়, সাদা মাংস হল এমন মাংস যা রান্নার আগে ও পরে ফ্যাকাশে রঙের হয়। সাদা মাংসের সাধারণ উদাহরণ হল হাঁস-মুরগির হালকা রঙের মাংস (হালকা), যা স্তন থেকে আসে, পা থেকে গাঢ় মাংসের বিপরীতে। মুরগির সাদা মাংস (হালকা) ফাস্ট-টুইচ পেশীর ফাইবার দিয়ে তৈরি হয়, অন্যদিকে লাল মাংস (গাঢ়) ফাইবারযুক্ত পেশী দিয়ে তৈরি হয় যা ধীরে-টুইচ হয়। ঐতিহ্যগত সুখাদ্য ভোজন-বিদ্যাতে, সাদা মাংসের মধ্যে খরগোশ, দুধ খাওয়া তরুণ স্তন্যপায়ী প্রাণীর মাংস (বিশেষ করে বেছ ও ভেড়ার মাংস) এবং কখনও কখনও শুয়োরের মাংস অন্তর্ভুক্ত থাকে।
পুষ্টি গবেষণায়, সাদা মাংস হাঁস-মুরগির ও মাছ  অন্তর্ভুক্ত করে, কিন্তু সকল স্তন্যপায়ী মাংস বাদ দেয়, যা লাল মাংস হিসেবে বিবেচিত হয়। কিছু ধরনের মাছ, যেমন টুনা, কাঁচা অবস্থায় লাল এবং রান্না করলে সাদা হয়ে যায়। কিছু নির্দিষ্ট ধরনের মুরগি যেগুলোকে কখনো কখনো সাদা মাংস হিসেবে শ্রেণীবদ্ধ করা হয় কাঁচা অবস্থায় লাল হয়, যেমন হাঁস ও হংস। এই কারণগুলি সাদা মাংসের সংজ্ঞাকে কেন্দ্র করে বিতর্ক সৃষ্টি করেছে।
দেশ দরদী
দেশ দরদী ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন শরীফ উদ্দীন খান দীপু। শ্রেষ্ঠাংশে অভিনয় করেছেন মান্না, ঋতুপর্ণা সেনগুপ্ত, রাজীব, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
সঙ্গীত
দেশ দরদী চলচ্চিত্রের গান রচনা করেছেন মনিরুজ্জামান মনির ও কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সাবিনা ইয়াসমিন, খালিদ হাসান মিলু, কনকচাঁপা, আগুন, ডলী সয়ন্তনী, লিপি নাসরিন।
ড্রিস মের্টেনস
ড্রিস মের্টেনস (Dries Mertens, ; জন্ম: ৬ মে ১৯৮৭) হলেন একজন বেলজীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০০৪ সালে, মের্টেনস বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১০৫ ম্যাচে ২১টি গোল করেছেন।
প্রারম্ভিক জীবন
ড্রিস মের্টেনস ১৯৮৭ সালের ৬ই মে তারিখে বেলজিয়ামের লোভেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
মের্টেনস বর্তমানে বিলুপ্ত স্থানীয় ক্লাব স্তাদ লোভেনের হয়ে খেলার মাধ্যমে তার ক্যারিয়ার শুরু করেছেন। আন্ডারলেখটের স্কাউটরা তাকে প্রথম দেখেছিল, পরবর্তীকালে চূড়ান্তভাবে ১৯৯৮ সালে ক্লাবের যুব অ্যাকাডেমিতে তিনি অংশগ্রহণ করার সুযোগ পেয়েছিলেন। ২০০৩ সালে উক্ত ক্লাব ছেড়ে দেওয়ার পুর্বে তিনি পাঁচ বছর উক্ত ক্লাবের যুব পর্যায়ের খেলোয়াড়দের সাথে ছিলেন। উক্ত সময় কোচেরা তাকে স্বল্প এবং শারীরিকভাবে দুর্বল হওয়ায় পেশাদার পর্যায়ে প্রতিদ্বন্দ্বিতা অক্ষম হওয়ার জন্য তাকে ছেড়ে দেয়া হয়েছিল। আন্ডারলেখট থেকে চলে আসার পর, মের্টেনসকে বেলজীয় প্রো লীগের অন্য দল খেন্ট তাকে দলে নিয়েছিল। খেন্টের যুব পর্যায়ের সাথে দুই মৌসুম কাটানোর পর, মের্টেনসকে এন্ড্রাখট আলস্টে ধারে প্রেরণ করা হয়েছিল, সেখানে তিনি বেলজীয় তৃতীয় বিভাগের দলের সাথে খেলেছিলেন এবং উক্ত মৌসুমে বছরের সেরা খেলোয়াড় নির্বাচিত হয়েছিলেন। অতঃপর ২০০৭ সালে তিনি নেদারল্যান্ডের ক্লাব এজিওভিভির সাথে চুক্তিবদ্ধ হয়েছিলেন।
আন্তর্জাতিক ফুটবল
মের্টেনস বেলজিয়াম অনূর্ধ্ব-১৭ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৪ সালে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
২০১১ সালের ৯ই ফেব্রুয়ারি তারিখে, ২৩ বছর, ৯ মাস ও ৩ দিন বয়সে, ডান পায়ে ফুটবল খেলায় পারদর্শী মের্টেনস ফিনল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় নাসের শাদলির বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে মের্টেনস সর্বমোট ৮ ম্যাচে অংশগ্রহণ করেছেন।
তুরহান সুলতান
তুরহান সুলতান (আনু. ১৬২২ – ৪ আগস্ট ১৬৮৩ ; তুরহান অর্থ "ক্ষমা "), ছিলেন সুলতান ইব্রাহিমের প্রথম হাসেকি হিসেবে উসমানীয় সাম্রাজ্যের হাসেকি সুলতান এবং সুলতান চতুর্থ মুহাম্মদের মা হিসেবে ভালিদে সুলতান। ক্ষমতাধর নারী কোসেম সুলতানকে হত্যা এবং তাঁর অনুসারিদের দমন করে ক্ষমতা দখল, নাবালক পুত্রের রাজত্বের প্রথম দিকে নায়েব (নাবালক সুলতানের পক্ষে যিনি রাজকার্য পরিচালনা করেন;Regent) হিসেবে দায়িত্ব পালন এবং এই একমাত্র পুত্রের পরবর্তী রাজত্বকালে পৃষ্ঠপোষকতার জন্য বিখ্যাত ছিলেন। তিনি ও তাঁর শাশুড়ি কোসেম সুলতান উসমানীয় সাম্রাজ্যের ইতিহাসে কেবল দুজন নারী যারা আনুষ্ঠানিকভাবে এই দায়িত্ব পেয়েছিলেন। তিনি কাদিনী সালতানাত নামে পরিচিত যুগের অন্যতম প্রতাপশালী সুলতানা। তুরহানই একমাত্র নারী যিনি সাম্রাজ্য পরিচালনার ক্ষেত্রে সুলতানের সাথে সমান ক্ষমতা ভাগাভাগির আইনি স্বীকৃতি পেয়েছিলেন। কিন্তু তিনি স্বেচ্ছায় তাঁর এই ক্ষমতা উজিরে আজমের হাতে তুলে দেন, যার ফলে শতবর্ষাধিক কালব্যাপি স্থায়ী কাদিনী সালতানাতের এর অবসান ঘটে এবং শুরু হয় উসমানীয়দের ইতিহাসে অন্যতম গৌরবোজ্জ্বল সময়- কোপ্রুলু যুগ।
জনপ্রিয় মাধ্যমে তুরহান সুলতান
২০১৫ সালে, তুর্কি ঐতিহাসিক কল্পকাহিনী টিভি সিরিজ সুলতান সুলেমান: কোসেম, এ তুরহানের চরিত্রটি তুর্কি অভিনেত্রী হ্যান্ডে দোগানদেমির দ্বারা চিত্রিত হয়েছে।
কাপাসগোলা জামতলা শাহী জামে মসজিদ
কাপাসগোলা জামতলা শাহী মসজিদ বাংলাদেশের বন্দরনগরী চট্টগ্রাম মহানগরের চকবাজার ওয়ার্ডের কাপাসগোলাস্থ আরাকান সড়কের পাশেই অবস্থিত একটি মসজিদ। ৩ তলা বিশিষ্ট এই মসজিদে একসাথে প্রায় ৭ হাজার মুসল্লী নামাজ আদায় করতে পারেন।
ইতিহাস
১৮৯০ সালে এই এলাকার কিছু ধর্মপ্রান মুসলমান এই মসজিদ প্রতিষ্ঠা করেন যা কালের বিবর্তনে এখন বিশাল আকারের মসজিদ কমপ্লেক্সে রূপ নিয়েছে।
অবস্থান
চট্টগ্রাম মহনগরীর চকবাজার ওয়ার্ড এর অন্তর্গত আরাকান সড়কের কাপাসগোলায় এই মসজিদের অবস্থান।
বর্তমান অবস্থা
এই মসজিদে একটি সুদৃশ্য সবুজ গম্বুজ বিদ্যমান। বর্তমানে একটি বৃহৎ আকারের ঘড়ির টাওয়ার স্থাপনের কাজ চলছে।
লালু ভুলু
লালু ভুলু ১৯৮৩ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। এতে প্রধান চরিত্রে অভিনয় করেছেন রাজ্জাক, শাবানা, গোলাম মুস্তাফা, আনোয়ার হোসেন, দিলারা ও দারাশিকো। চলচ্চিত্রটি ১৯৮৩ সালে দুইটি শাখায় জাতীয় চলচ্চিত্র পুরস্কার লাভ করে।
সঙ্গীত
লালু ভুলু চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে এককভাবে কণ্ঠ দিয়েছেন খুরশিদ আলম।
পুরস্কার
জাতীয় চলচ্চিত্র পুরস্কার
ইসহাক কাজল
জন্ম ও প্রাথমিক জীবন
ইসহাক কাজল ২৮ ফেব্রুয়ারি ১৯৪৮ সালে সিলেটের মৌলভীবাজার জেলার কমলগঞ্জ উপজেলার পতনঊষার ইউনিয়নের ব্রাহ্মণউষা গ্রামে জন্মগ্রহণ করেন। তার পিতা মৃত আমজাদ উল্লাহ ও মাতা সায়রা বেগম। তিনি পতনঊষার বালক প্রাথমিক বিদ্যালয় থেকে প্রাথমিক, নয়াবাজার কৃষ্ণচন্দ্র উচ্চবিদ্যালয় থেকে মাধ্যমিক ও মদনমোহন কলেজ থেকে উচ্চমাধ্যমিক ও স্নাতক ডিগ্রি লাভ করেন।
রাজনৈতিক ও কর্মজীবন
ইসহাক কাজলের ১৯৭১ সালে মুক্তিযুদ্ধ, ১৯৬২ সালের শিক্ষা আন্দোলন, ১৯৬৬ সালের ছয়দফা আন্দোলন, ১৯৬৯ সালের গণআন্দোলনসহ বাংলাদেশের প্রতিটি আন্দোলনে ছিল সক্রিয় অংশগ্রহণ। তিনি রাজনৈতিক জীবনে স্বাধীনতা উত্তর সিলেট জেলা আওয়ামী লীগের শ্রমসম্পাদক, সিলেট জেলা শ্রমিক লীগের সাধারণ সম্পাদক, সিলেট জেলা শ্রমিক কর্মচারী ঐক্য পরিষদের সভাপতি, সিলেট জেলা সংবাদপত্র হকার্স ইউনিয়ন ও সমবায় সমিতির সভাপতি, সিলেট জেলা রিকশা শ্রমিক ইউনিয়নের সাধারণ সম্পাদক, বাংলাদেশ শ্রমিক ফেডারেশনের কেন্দ্রীয় কমিটির সদস্য, ওয়ার্কার্স পার্টি সিলেট জেলা শাখার প্রতিষ্ঠাতা সম্পাদক ও কেন্দ্রীয় কমিটির সদস্য ছিলেন। তিনি শাহজালাল বিজ্ঞান ও প্রযুক্তি বিশ্ববিদ্যালয় প্রতিষ্ঠা আন্দোলন, সিলেট বিভাগ আন্দোলনসহ নানা আন্দোলনে সম্পৃক্ত ছিলেন।
১৯৭৮ সাল থেকে পেশাদার সাংবাদিকতা শুরু করেন। সিলেটের সিলেটকণ্ঠ, যুগভেরী, জালালাবাদ, নতুন কথা, সিলেট সমাচার, সাপ্তাহিক খবর, রানার, জালালাবাদীসহ বিভিন্ন পত্রিকায় কাজ করেছেন।
২০০০ সালে সপরিবারে স্থায়ীভাবে বসবাসের জন্য লন্ডনে চলে যান। বিলাতের বাংলা সংবাদপত্র সাপ্তাহিক জনমতের সিনিয়র স্টাফ রিপোর্টার ও পরে পলিটিক্যাল এডিটর হিসেবে দায়িত্ব পালন করেন। তিনি বিলাতে প্রকাশিত ত্রৈমাসিক সাহিত্য পত্রিকা তৃতীয় ধারার প্রধান সম্পাদক ছিলেন।
২০১৩ সালে প্রবাসে বাংলা ভাষা ও সাহিত্যে বিশেষ অবদানের স্বীকৃতি হিসেবে তিনি বাংলা একাডেমি প্রবাসী লেখক পুরস্কারে ভূষিত হন।
গ্রন্থ
ইসহাক কাজল বিভিন্ন বিষয়ে প্রায় ২১টি গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:
মৃত্যু
ইসহাক কাজল ১১ ফেব্রুয়ারি ২০২০ সালে গ্রেটার লন্ডনের রমফোর্ড কুইন্স হাসপাতালে ক্যানসারের চিকিৎসাধীন মৃত্যুবরণ করেন।
লুই ওজেন ফেলিক্স নেএল
লুই ওজেন ফেলিক্স নেএল (Louis Eugène Félix Néel) (নভেম্বর ২২, ১৯০৪ - নভেম্বর ১৭, ২০০০) ছিলেন বিখ্যাত ফরাসি পদার্থবিজ্ঞানী। তিনি ফ্রান্সের লিয়োঁ শহরে জন্মগ্রহণ করেন এবং সেখানকার লিসে দ্যু পার্ক উচ্চবিদ্যালয়ে শিক্ষালাভ করেন। এরপর তিনি প্যারিসের ইকোল নরমাল সুপেরিওরে যোগ দেন। তিনি ১৯৭০ সালে সুয়েডীয় নভোপদার্থবিজ্ঞানী হানেস উলফ গোস্তা আল্‌ফভেনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কঠিন পদার্থের চৌম্বক ধর্ম বিষয়ে গবেষণার জন্য তিনি এই পুরস্কার লাভ করেছিলেন। কঠিন অবস্থা পদার্থবিজ্ঞানে তিনি যে অবদান রেখেছেন তার অনেক গুরুত্বপূর্ণ প্রয়োগ রয়েছে। যেমন: কম্পিউটারের স্মৃতি উপাংশের উন্নয়ন কার্যে। ১৯৩০ সালে তিনি প্রস্তাব করেছিলেন নতুন ধরনের একটি চৌম্বক ব্যবহার থাকতে পারে যার নাম প্রতিফেরোচুম্বকত্ব যা ফেরিচুম্বকত্বকে বাধা দেবে। একটি নির্দিষ্ট তাপমাত্রার উপরে গেলে এই ধর্মটি বিলুপ্ত হয়ে যায়। তাপমাত্রার এই সীমাকে নেএল তাপমাত্রা বলা হয়। ১৯৪৭ সালে নেএল বলেন, ফেরিচুম্বকত্ব প্রদর্শন করে এমন পদার্থেরও অস্তিত্ব থাকতে পারে। তিনি কিছু কিছু শিলার দুর্বল প্রকৃতির চুম্বকত্বের ব্যাখ্যা দেন যা ভূ-চুম্বকত্বের ইতিহাস অধ্যয়নে উপকারে এসেছে।
আল রায়ান ব্যাংক
আল রায়ান ব্যাংক (পূর্ব নাম ইসলামিক ব্যাংক অব ব্রিটেন) হল যুক্তরাজ্যের একটি বাণিজ্যিক ব্যাংক, যেটি ব্রিটিশ মুসলিমদের শরীয়াহভিত্তিকভাবে অর্থনৈতিক সেবা সহায়তা প্রদান করার লক্ষে ২০০৪ সালের আগস্ট মাসে প্রতিষ্ঠিত হয়। বর্তমানে লন্ডন, বার্মিংহ্যাম, ম্যানচেস্টার এবং লেইসেস্টারে ব্যাংকটির একাধিক শাখা এবং ডিউসবারি, লিউটন ও টুথিংয়ে এর একাধিক এজেন্সি রয়েছে। এটিই প্রথম ব্রিটিশ ব্যাংক যেটি পূর্ণাঙ্গভাবে এর কার্যক্রমসমূহ ইসলামী মুলনীতি অনুসারে পরিচালনা করার দাবি করে। মুসলিম এবং অ-মুসলিমগণ উভয়েই এই ব্যাংক থেকে ব্যাংকিং সেবা গ্রহণ করতে পারেন।
প্রবোধচন্দ্র সেন
প্রবোধচন্দ্র সেন (Prabodhchandra Sen) ( ২৭ এপ্রিল, ১৮৯৭ -  ২০ সেপ্টেম্বর, ১৯৮৬), প্রখ্যাত   বাঙালি ছান্দসিক, রবীন্দ্র-বিশেষজ্ঞ ও ঐতিহাসিক । ঊনিশ শতকের যুক্তিবাদ, মানবতাবাদ এবং সাংস্কৃতিক চেতনার ধারক ছিলেন তিনি।
জন্ম ও শিক্ষা জীবন
প্রবোধচন্দ্র সেনের জন্ম ১৮৯৭ খ্রিস্টাব্দের ২৭ শে এপ্রিল অবিভক্ত বাংলার বর্তমানে বাংলাদেশের কুমিল্লা জেলার ব্রাহ্মণবাড়িয়া মহকুমার চুন্টা গ্রামে। পিতার নাম হরদাস সেন ও মাতার নাম স্বর্ণময়ী সেন। তার প্রাথমিক পড়াশোনা গ্রামের পাঠশালা ও স্থানীয় প্রাথমিক বিদ্যালয়ে। তারপর তার স্কুল ও কলেজ জীবন অতিবাহিত হয় কুমিল্লা শহরে। ১৯২৪ খ্রিস্টাব্দে সিলেটের মুরারিচাঁদ কলেজ থেকে ইতিহাসে অনার্সে নিয়ে বি.এ পাশ করেন। ১৯২৭ খ্রিস্টাব্দে কলকাতা বিশ্ববিদ্যালয় থেকে প্রাচীন ভারতীয় ইতিহাস ও সংস্কৃতি বিষয়ে এম.এ পরীক্ষায় প্রথম শ্রেণীতে প্রথম হয়ে স্বর্ণপদক লাভ করেন। এম.এ পাশের পর তিনি রামকৃষ্ণ গোপাল ভাণ্ডারকর ও পরে হেমচন্দ্র রায়চৌধুরীর তত্ত্বাবধানে প্রাচীন বাংলার ইতিহাস নিয়ে গবেষণা করেন। তার ইতিহাস প্রীতির মূলে ছিল স্বদেশপ্রেম। ছাত্রাবস্থায় তিনি অনুশীলন সমিতির সদস্য ছিলেন। রাজদ্রোহী সন্দেহে ১৯১৬ খ্রিস্টাব্দে বৃটিশ সরকার তাঁকে গ্রেফতার ও কারারুদ্ধ করে। প্রথম বিশ্বযুদ্ধ শেষ হলে অন্যান্য কারাবন্দীদের সাথে ১৯১৮ খ্রিস্টাব্দে মুক্তি পান।
কর্ম জীবন
১৯৩২ খ্রিস্টাব্দে প্রবোধচন্দ্র সেন কর্মজীবন শুরু করেন খুলনার হিন্দু একাডেমী (বর্তমানে দৌলতপুর কলেজে) ইতিহাস ও বাংলা সাহিত্যের অধ্যাপনা দিয়ে। দীর্ঘ দশ বৎসর অধ্যাপনার শেষে ১৯৪২ খ্রিস্টাব্দে তিনি কবিপুত্র রথীন্দ্রনাথ ঠাকুরের আহ্বানে বিশ্বভারতী বিদ্যাভবনে রবীন্দ্র-অধ্যাপক পদে যোগদান করেন। ১৯৫১ খ্রিস্টাব্দে বিশ্বভারতী কেন্দ্রীয় বিশ্ববিদ্যালয়ে পরিণত হলে তিনি বাংলা বিভাগের প্রধান হন। ১৯৬২ খ্রিস্টাব্দে রবীন্দ্রজন্মশতবার্ষিক উৎসবকালে রবীন্দ্রভবনের প্রথম রবীন্দ্র-অধ্যাপক ও অধ্যক্ষ হন। ১৯৬৫ খ্রিস্টাব্দে অবসরগ্রহণ করার পর বিশ্বভারতীর সম্মানসূচক এমেরিটাস অধ্যাপক হন।
বাংলা সাহিত্যে অবদান
প্রবোধচন্দ্র কলেজে পড়ার সময় ১৯২২ খ্রিস্টাব্দে "বাংলাছন্দ" নামে এক দীর্ঘ প্রবন্ধ রচনা করেন এবং সেটি সত্যেন্দ্রনাথ দত্ত, মোহিতলাল মজুমদার, কুমুদরঞ্জন মল্লিক, কালিদাস রায়, কাজী নজরুল ইসলাম প্রমুখ বাংলার কবিগণের  প্রশংসা অর্জন করেন। ধারাবাহিক ভাবে প্রবাসী পত্রিকায় প্রকাশিত সে প্রবন্ধে বাংলা ছন্দের  আলোচনা কবিগুরু রবীন্দ্রনাথ ঠাকুরেরও দৃষ্টি আকর্ষণ করেছিল। তিনিও ভূয়সী প্রশংসা করে তাঁকে "ছান্দসিক" অভিধায় ভূষিত করেন। তারপর তিনি দীর্ঘ ষাট বৎসরের অধিককাল বাংলা ছন্দের উপর বিজ্ঞানসম্মত আলোচনা ও পরিভাষা রচনা করে বাংলা সাহিত্যকে সমৃদ্ধ করেছেন। তার বাংলা ছন্দ সম্পর্কিত উল্লেখযোগ্য গ্রন্থগুলি হল -
সুগভীর ইতিহাসবোধ
বাংলা তথা ভারতবর্ষের ইতিহাস ও সংস্কৃতি নিয়ে প্রবোধচন্দ্রের আগ্রহের মূলে ছিল বঙ্কিমচন্দ্র চট্টোপাধ্যায়, রবীন্দ্রনাথ ঠাকুর ও অক্ষয়কুমার মৈত্রেয় প্রমুখের স্বদেশপ্রীতি ও বঙ্গভঙ্গ বিরোধী 'স্বদেশী আন্দোলন'। এর সূত্র ধরে তিনি আকৃষ্ট হন বাংলার ভৌগোলিক ইতিহাসের প্রতি। তার রচিত "বাংলার জনপদ" এরই একটি উদাহরণ। ১৯৯২ খ্রিস্টাব্দে প্রকাশিত "বাংলার ইতিহাস সাধনা" বাংলার এক মূল্যবান হিস্টরিয়োগ্রফি হিসাবে বিবেচিত হয়েছে। ভারত-ইতিহাসচর্চার ক্ষেত্রে  তার সুগভীর ইতিহাসবোধের পরিচয় বহন করে নিম্নোক্ত বই তিনটি - অন্যদিকে ইতিহাসের পটভূমিতে রবীন্দ্র সাহিত্যের আলোচনা করে এক নতুন দৃষ্টি ভঙ্গির পরিচয় দিয়েছেন। বইগুলি হল - শেষোক্ত বই ও :"India's National Anthem" বইটিতে তার ঐতিহাসিক তথ্যানুসন্ধানের ফলেই ভারতের জাতীয় সঙ্গীত "জনগণমন" গানটি নিয়ে জনগণের মধ্যে প্রচলিত ভ্রান্তির নিরসন সম্ভব হয়েছে।
ছাত্রজীবনে প্রবোধচন্দ্র প্রসিদ্ধ বৌদ্ধশাস্ত্রবিদ ড. বেণীমাধব বড়ুয়ার সান্নিধ্যে আসেন। তার ফলে গৌতম বুদ্ধ ও বৌদ্ধ সংস্কৃতির প্রতি তার গভীর অনুরাগ ও শ্রদ্ধা জন্মেছিল। তার প্রকাশ নিম্নোক্ত বইদুটিতে পাওয়া যায়-
সম্মাননা
বাংলা সাহিত্য ও সংস্কৃতি ক্ষেত্রে অবদানের জন্য প্রবোধচন্দ্র সেন বিভিন্ন সময়ে অনেক পুরস্কার ও সম্মানে ভূষিত হয়েছেন। এর মধ্যে আছে প্রফুল্ল-স্মৃতি পুরস্কার (১৯৬৯), পশ্চিমবঙ্গ সরকারের 'বঙ্কিম পুরস্কার' (১৯৭৫) 'ভারতাত্মা কবি কালিদাস' গ্রন্থের জন্য, কেশবচন্দ্র গুপ্ত স্মৃতি পুরস্কার (১৯৭৮), বিশ্বভারতী বিশ্ববিদ্যালয়ের 'দেশিকোত্তম উপাধি (১৯৮০), কল্যাণী বিশ্ববিদ্যালয় কর্তৃক ডিলিট (১৯৮৩), উত্তরবঙ্গ বিশ্ববিদ্যালয় কর্তৃক ডিলিট (১৯৮৩)। এশিয়াটিক সোসাইটি ১৯৮৭ খ্রিস্টাব্দে তাঁকে মরণোত্তর "রবীন্দ্রশতবার্ষিকী স্মারক পদক প্রদান করে।
জীবনাবসান
প্রবোধচন্দ্র সেন ১৯৮৬ খ্রিস্টাব্দের ২০ শে সেপ্টেম্বর শান্তিনিকেতনে প্রয়াত হন।
হেট স্টোরি ৩
হেট স্টোরি ৩ হচ্ছে ২০১৫ সালের ভারতীয় হিন্দি চলচ্চিত্র। এটি পরিচালনা করেছেন বিশাল পান্ডিয়া। এতে অভিনয় করেছেন শারমান জোশি, জেরিন খান, করন সিং গ্রোভার এবং ডেইজি শাহ। ছবিটি ২০১৫ সালের ৪ ডিসেম্বর মুক্তি পায় এবং বক্স অফিসে সফল হয়।
কাহিনি
একজন কোটিপতি ব্যবসায়ী যার সমস্ত কিছু রয়েছে অর্থ, স্টাইল এবং ভালবাসা।কিন্তু হটাৎ তার জীবনে এক প্রতিদ্বন্দ্বীর আবির্ভাব হয়।যে তাকে ধ্বংস করার জন্য সব কিছু করতে রাজি।
নির্মাণ
হেট স্টোরি ২ এর সাফল্যের পরে বিশাল পান্ড্য এর পরবর্তী সংস্করণ তৈরি করার কথা ভেবেছিলেন। তিনি সিরিজের সাথে  এই ছবিটি তৈরি করেছেন ।  শুরুতে এটিতে শারমন জোশিকে নিয়েছিলেন। কিন্তু সময় না থাকার কারণে গুরমিত চৌধুরী কে কিছু সময়ের জন্য নেওয়া হয়েছিল। তারপরে ২০১৫ সালের ২৬  ফেব্রুয়ারি  শারমন জোশি ভূমিকাটি করতে সম্মত হন।
সংগীত
সিনেমার গান করেছেন মিত ব্রো ছাটাচাদারস, অমল মালিক এবং বমন।
আয়
ডিএনএ ইন্ডিয়ার মতে ছবিটি প্রথম দিনেই ₹ ৯.৭২ কোটি আয় করেছে । দ্বিতীয় দিন এটি আয় করেছে ১০.৫ কোটি ডলার ।  ওয়ান ইন্ডিয়া অনুসারে এটি সপ্তাহে ₹২৬.৮২ ডলার আয় করেছে ।  সে অনুসারে প্রথম চার দিনেই ছবিটি ₹ ৩১.২২ আয় করেছে । পঞ্চম দিনে ছবিটি ₹ ৩.৯৯ কোটির ব্যবসা করে মোট ৩৫.১৭ ডলার আয় করতে সক্ষম হয়েছে ।  সপ্তাহের শেষের দিকে ছবিটির মোট টার্নওভার ₹ ৪২.২০ কোটি টাকা। ছবিটি মোট ₹৫৫  কোটি আয় করেছে ।
মালিনী ভট্টাচার্য
ডঃ মালিনী ভট্টাচার্য হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সদস্য। তিনি পশ্চিমবঙ্গের যাদবপুর থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।
একজন লেখক, পণ্ডিত, অনুবাদক, নাট্যকার এবং নারী আন্দোলনের কর্মী, তিনি ইংরেজির অবসরপ্রাপ্ত অধ্যাপক এবং যাদবপুর বিশ্ববিদ্যালয়ের স্কুল অফ উইমেনস স্টাডিজের প্রাক্তন পরিচালক।
আহমদ মসজিদ
মসজিদ আহমদ (জাবি: মসজিদ আহমাদ; মালয় ভাষায়, আহমদ মসজিদটি দক্ষিণ বুওনা ভিস্তা রোড এবং লোরং সারহাদের সংযোগস্থলে সিঙ্গাপুর একটি মসজিদ, মূলত ১৯৩৪ সালে একটি জমির টুকরোতে নির্মিত একটি কাম্পুং মসজিদ। একজন মিঃ আহমত ইয়াহিয়া দ্বারা মসজিদটি উন্নততর সুযোগ-সুবিধাসমূহের সাথে পুনর্নির্মাণ করা হয়েছে।এটি আশেপাশের বাসিন্দা ও শ্রমিকরা নামাজ আদায় করে করে।
পাকিস্তান ইনস্টিটিউট অব ফ্যাশন অ্যান্ড ডিজাইন
পাকিস্তান ইনস্টিটিউট অফ ফ্যাশন অ্যান্ড ডিজাইন, পিআইএফডি হিসাবে পরিচিত, পাকিস্তানের পাঞ্জাবের লাহোরে অবস্থিত, যা মূলত একটি পাবলিক ডিজাইনের প্রতিষ্ঠান। এটি ১৯৯৪ সালে পাকিস্তানের বাণিজ্য ও কর্তৃপক্ষ কর্তৃক পাকিস্তান স্কুল অফ ফ্যাশন অ্যান্ড ডিজাইন নামে প্রতিষ্ঠিত হয়েছিল, এটি বাণিজ্য ও বস্ত্র শিল্প মন্ত্রণালয়ের নিয়ন্ত্রণাধীন। টেক্সটাইল শিল্প, ব্যবসা ও চারুকলা সম্প্রদায়ের মধ্যে ঘনিষ্ঠ সহযোগিতা বহু-শাখা-শিক্ষা এবং গবেষণা প্রচারের উদ্দেশ্যে এটি প্রতিষ্ঠা করা হয়েছে। পাকিস্তান সরকার, ২০১০ সালের নভেম্বরে, পাকিস্তানের উচ্চশিক্ষা কমিশন কর্তৃক স্বীকৃত ডিগ্রি প্রদানের জন্য এই ইনস্টিটিউটকে একটি ডিগ্রি প্রদানকারী সনদ প্রদানের পরিকল্পনা করেছিল।
ইনস্টিটিউট এমন স্নাতকদের তৈরি করতে চায় যারা উদ্ভাবনী এবং নান্দনিকভাবে সুন্দর এমন পণ্য তৈরিতে তাদের উৎপাদন দক্ষতার সাথে নকশার সক্ষমতা একত্রিত করতে সক্ষম হবে। পিআইএফডি বিশ্বব্যাপী বাজারগুলোতে এই পণ্যগুলোর প্রচারের জন্য শিক্ষার্থীদের প্রয়োজনীয় পরিচালনা ও বিপণনের সরঞ্জামগুলোতে প্রশিক্ষণ দেয়। পিআইএফডি তার সম্পূর্ণ সময়ের ব্যাচেলর এবং স্নাতকোত্তর ডিগ্রি প্রোগ্রামের মাধ্যমে নতুন সহস্রাব্দের চাহিদা মোকাবেলায় ডিজাইনার, উদ্যোক্তা এবং অত্যন্ত দক্ষ যুবকদের একটি নতুন প্রজন্ম তৈরির চেষ্টা করতে কাজ করে। এটি ধারাবাহিকভাবে শিল্প ও নকশা শিক্ষার জন্য পাকিস্তানের সেরা শিক্ষাপ্রতিষ্ঠানের মধ্যে স্থান পেয়েছে।
ইনস্টিটিউটটি প্রায় চার হাজার শিক্ষার্থী এবং ২০০ জন কর্মী সদস্য নিয়ে চারটি স্কুল নিয়ে গঠিত। এটি পাকিস্তানের একমাত্র ফ্যাশন ডিজাইনের ইনস্টিটিউট হিসাবে পরিণত হয়েছে। পিআইএফডি ইন্টারন্যাশনাল অ্যাসোসিয়েশন অফ ইউনিভার্সিটি অ্যান্ড কলেজ অফ আর্ট, ডিজাইন অ্যান্ড মিডিয়ার (কামুলাস অ্যাসোসিয়েশন) একটি সদস্য, যা বিশ্ববিদ্যালয়, কলেজগুলোর একটি আন্তর্জাতিক নেটওয়ার্ক যা কলাশিল্প, নকশা এবং মিডিয়া বিষয়ে শেখায়।
ইতিহাস
পাকিস্তানি টেক্সটাইলের বৃদ্ধির সাথে সাথে শিল্পের বিকাশের জন্য প্রশিক্ষিত পেশাদারদের ঘাটতি ছিল। ১৯৯৪ সালে পাকিস্তান ট্রেড ডেভলপমেন্ট অথরিটি (পূর্বে ইপিবি) পাকিস্তান সরকারের দিকনির্দেশনায় অলিভিয়ার লাপিডাসের সাথে একত্রিত হয়ে লাহোরের সুন্দর দাস রোডে একটি ভাড়া চত্বরে পাকিস্তান স্কুল অফ ফ্যাশন ডিজাইন প্রতিষ্ঠা করে। পাকিস্তান স্কুল অফ ফ্যাশন অ্যান্ড ডিজাইনকে "পাকিস্তান ইনস্টিটিউট অফ ফ্যাশন অ্যান্ড ডিজাইন" নামকরণ করা হয়েছিল এবং ২০০৮ সালে কোম্পানির অর্ডিন্যান্সের ৪৪ অনুচ্ছেদের অধীনে পাকিস্তান সরকারের বাণিজ্য মন্ত্রণালয়ের পৃষ্ঠপোষকতায় গঠিত হয়েছিল। পাকিস্তানের উচ্চ শিক্ষা কমিশন (এইচইসি) থেকে ২০০৭ সালে ডিগ্রি পুরষ্কারের জন্য এনওসি জারি করা হয়েছিল।
২০১০ সালের নভেম্বর মাসে ইনস্টিটিউটটিকে জাতীয় সংসদ কর্তৃক 'ডিগ্রি প্রদানের সনদ' প্রদান করা হয়। সনদের মর্যাদা অর্জনের প্রয়াসের এটি একটি গুরুত্বপূর্ণ মাইলফলক, যা ইনস্টিটিউটকে এইচইসি স্বীকৃত ডিগ্রি সরবরাহ করতে সক্ষম করবে।
স্কুল
ইনস্টিটিউটে একটি চার বছরের বি ডেস / বিএস কোর্স রয়েছে। চারটি স্কুলে বিভক্ত ডিগ্রি প্রোগ্রাম:
কার্যক্রম
ফাউন্ডেশন ইয়ার প্রোগ্রামটি চারটি বিদ্যালয়ের (ছয়টি অনুশাসন) যে কোনওটিতে তাদের প্রধান অনুসরণ করার আগে শিক্ষার্থীদের জন্য ভিত্তি। শিক্ষার্থীরা প্যারিসে এক্সচেঞ্জ প্রোগ্রামে বিদেশে যান এবং প্রশিক্ষণ এবং সুইডেনের বোরিসে; এবং থাইল্যান্ডের এশিয়ান ইনস্টিটিউট অফ জেমোলজিকাল সায়েন্সেসে কর্মশালায় যোগ দেন।
অনুষদ পোর্টফোলিও শিক্ষকদের নিয়ে গঠিত, প্যারিস এবং অনুমোদিত স্কুলগুলোতে এল ইকোল সুপারিয়র চেম্বার সিন্ডিকাল ডি লা কাউচারে প্রশিক্ষিত।
পাঞ্জাব, সিন্ধু, খাইবার পাখতুনখোয়া, বেলুচিস্তান, আজাদ জম্মু ও কাশ্মীর, ফাটা এবং গিলগিত বালতিস্তান এবং পাকিস্তানের বাইরে থেকে শিক্ষার্থীরা পিআইএফডি-তে ভর্তি হচ্ছে। আর্থিক সহায়তা পাওয়া যায়: ২০০৮-২০০৯-এ ৯৯ জন শিক্ষার্থীকে ৩.৮ মিলিয়ন রুপি প্রদান করা হয়েছিল এবং ২০০৯-২০১০ অর্থ বছরে ৩,০০০ রুপি দেওয়া হয়েছিল। ১৬১ জন শিক্ষার্থীকে ৮ মিলিয়ন আর্থিক সহায়তা দেওয়া হয়েছিল।
অন্তর্ভুক্তি
ইনস্টিটিউটটি ফ্যাশন ডিজাইনের জন্য ইকোল দে লা চাম্ব্রে সিন্ডিকেল দে লা কাউচার প্যারিসিয়েন সাথে ফ্যাশন বিপণন ও প্রচারের জন্য মোড 'স্পি' প্যারিস সাথে সুইডিশ কলেজ অফ টেক্সটাইল অ্যান্ড সায়েন্সেসের সাথে যুক্ত মধ্যে বরাস, ছাত্র বিনিময় পাঠ্যক্রম উন্নয়নে ২০০৭ সাল থেকে সুইডেন; এবং এশিয়ান ইনস্টিটিউট অফ জেমোলজিকাল সায়েন্সেসের সাথে, থাইল্যান্ড রত্ন ও জুয়েলারী প্রোগ্রামের জন্য ইন্সিটিউটের সাথে অন্তর্ভুক্তি রয়েছে।
স্থানীয় অংশীদারদের মধ্যে রয়েছে, বাণিজ্য মন্ত্রণালয়, শিল্প মন্ত্রণালয়, বস্ত্র মন্ত্রণালয়, এসএমইডিএ, পিআইডিসি, এএইচএএন, পাকিস্তান রত্ন ও জুয়েলারী উন্নয়ন সংস্থা (পিজিজেডিসি), পাকিস্তান ফ্যাশন ডিজাইন কাউন্সিল (পিএফডিসি), ফ্যাশন পাকিস্তান, পাদুকা সমিতি, আসবাব পাকিস্তান, পাকিস্তান চামড়া রয়েছে গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (পিএলজিএমইএ), পাকিস্তান গ্লোভস ম্যানুফ্যাকচারিং অ্যাসোসিয়েশন, রেডি মেড গার্মেন্টস অ্যাসোসিয়েশন, ইউএসএআইডি, জিটিজেড এবং পাকিস্তান বৈজ্ঞানিক ও শিল্প গবেষণা কাউন্সিল ( পিসিএসআইআর)।
আন্তর্জাতিক বিশ্ববিদ্যালয় এবং প্রতিষ্ঠানের সাথে পিআইএফডি-এর পরস্পর সহযোগিতা রয়েছে:
পিআইএফডিকে যুক্তরাজ্যের নটিংহামে ৩০ এপ্রিল ২০১৬ তারিখে জেনারেল অ্যাসেমব্লির সিদ্ধান্ত অনুযায়ী অ্যাসোসিয়েশন অফ সিউমুলাসের পূর্ণ সদস্যপদ দেওয়া হয়েছে এবং পাকিস্তানে এই সদস্যপদ অর্জনের পথপ্রদর্শক হয়েছে।
জাতীয় বিশ্ববিদ্যালয় এবং প্রতিষ্ঠানের সাথে পিআইএফডি এর সহযোগিতা:
এলামনাই
পিআইএফডি স্নাতকরা দেশে সর্বাধিক বেতনের স্নাতক এবং এর ১০০% অনুপাতে কর্মসংস্থানে রয়েছে। তারা দুবাই, সাংহাই এবং কায়রো ফ্যাশন স্কুলগুলোতে শিক্ষকতা করে এবং সৃজনশীল পরিচালক, ডিজাইনার, প্যাটার্ন মেকার, মার্চেন্ডাইজার এবং ম্যানেজার হিসাবে শিল্পে কাজ করছেন। পিআইএফডি প্রাক্তন ছাত্ররা পাকিস্তানের সাতটি ফ্যাশন স্কুলে অনুষদ হিসাবে দায়িত্ব পালন করে।
এর প্রাক্তন শিক্ষার্থীদের মধ্যে রয়েছেন মারিয়া বি, হাসান শেহেরিয়ার ইয়াসিন, কামির রোকনি, মাহিন কারদার, মেহেদী, সেহর আতিফ, নোমি আনসারী, সামান আরিফ, আনুম কুরেশি এবং মাহমুদ হায়াত।
নেটওয়ার্ক
২০১১ সালে দেশের ছয়টি শহরে ছয়টি অনুমোদিত কলেজ প্রতিষ্ঠার উদ্যোগ নেওয়া হয়েছে। পাকিস্তানের বাণিজ্য উন্নয়ন কর্তৃপক্ষের সহযোগিতায় এই প্রকল্পটি রোল-আউট হচ্ছে।
হান্স-ইয়ুর্গেন ভিটকাম্প
হান্স-ইয়ুর্গেন ভিটকাম্প (Hans-Jürgen Wittkamp; জন্ম: ২৩ জুলাই ১৯৪৭) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বরুসিয়া মনশেনগ্লাডবাখের-এর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেছেন।
১৯৬৭–৬৮ মৌসুমে, শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। শালকে ০৪-এর হয়ে তিনি ১০১ ম্যাচে ৩০টি গোল করেছেন। অতঃপর তিনি বরুসিয়া মনশেনগ্লাডবাখে, যেখানে তিনি ৭ মৌসুম অতিবাহিত করেছেন। সর্বশেষ, ১৯৭৮–৭৯ মৌসুমে, তিনি বরুসিয়া মনশেনগ্লাডবাখ হতে এর্কেনশভিকে যোগদান করেন; এই ক্লাবের হয়ে ৩ মৌসুম অতিবাহিত করার পর তিনি অবসর গ্রহণ করেছেন।
বেটি উবার
এলিজাবেথ করবিন "বেটি" উবার একজন প্রাক্তন ব্রিটিশ ব্যাডমিন্টন ও টেনিস খেলোয়াড়। ১৯২৫ সালে তিনি হার্বার্ট উবারের সাথে বিবাহ বন্ধনে আবদ্ধ হন।
ব্যাডমিন্টন
বেটি উবার অল ইংল্যান্ড ওপেন ব্যাডমিন্টন চ্যাম্পিয়নশিপে ১৩টি শিরোপা জিতেছেন; যার মধ্যে ১টি মহিলাদের একক, ৪টি মহিলাদের দ্বৈত এবং ৮টি মিক্সড ডাবলস ইভেন্টে।
তিনি উদ্বোধনী সদস্য হিসাবে বিশ্ব ব্যাডমিন্টন হল অফ ফেমে অন্তর্ভুক্ত হন।
উবার কাপ
তাঁর পদবী "উবার" উবার কাপ অর্থাৎ বিশ্ব মহিলা দলীয় ব্যাডমিন্টন চ্যাম্পিয়নশিপের জন্য ব্যবহৃত হয়, কারণ ১৯৫০ সালে নিউজিল্যান্ডে পুরুষদের মতো মহিলাদের ইভেন্ট আয়োজন করার ইচ্ছা ছিল তাঁর। তিনি প্রথম প্রতিযোগিতার ড্র চলাকালীন অংশগ্রহণ করেন।
ললিতা ডি. গুপ্তা
ললিতা ডি গুপ্ত হলেন ভারতের ব্যাংকিং ও আর্থিক সেবা খাতের একজন গুরুত্বপূর্ণ ব্যক্তি যিনি ২০০৬ সালের ৩১শে অক্টোবর পর্যন্ত ভারতের দ্বিতীয় বৃহত্তম বাণিজ্যিক ব্যাংক আইসিআইসিআই ব্যাংকে-এর যুগ্ম ব্যবস্থাপনা পরিচালক হিসেবে দায়িত্বপালন করেছেন।
ইনসেডের প্রাক্তন ছাত্রী ললিতা ডি গুপ্তা ফরচুন ম্যাগাজিন কর্তৃক "আন্তর্জাতিক ব্যবসায়ের পঞ্চাশজন প্রভাবশালী নারীদের একজন" হিসাবে তালিকাভুক্ত হয়েছিলেন।" তিনি বর্তমানে আইসিআইসিআই ভেনচার বোর্ডের সভাপতি এবং নকিয়া কর্পোরেশনের পর্ষদ সদস্য। ২০১০ সালের ২২ জুনে তিনি অলস্টমের পরিচালনা পর্ষদের সদস্য নিযুক্ত হন।
অবদানসমূহ
তার অবদানগুলো ব্যাপকভাবে স্বীকৃত হয়েছে এবং তিনি অসংখ্য পুরস্কার ও সম্মাননায় ভূষিত হয়েছেন। তার মধ্যে উল্লেখযোগ্য কয়েকটি হল -
জামিলা সালেম আল মুহাইরি
জামিলা সালেম আল মুহাইরি হচ্ছেন সংযুক্ত আরব আমিরাত-এর একজন রাজনীতিবিদ এবং সরকারের মন্ত্রী। তিনি জনশিক্ষা বিষয়ক প্রতিমন্ত্রী। তার অধীনে মন্ত্রণালয় সংযুক্ত আরব আমিরাতের স্কুলগুলোকে ঢেলে সাজানো এবং ইংরেজি সংস্করণের স্কুলগুলোয় ক্যামব্রিজ ইন্টারন্যাশনাল পরীক্ষার কোর্স ব্যবহার করার পরিকল্পনা তৈরি করেছে।
জীবনী
জামিলা সংযুক্ত আরব আমিরাত বিশ্ববিদ্যালয় থেকে স্নাতক ডিগ্রী লাভ করেন যেখানে তিনি ব্যবস্থাপনা বিষয়ে অধ্যয়নরত ছিলেন। তিনি ১৯৯৫ থেকে ২০০৪ সাল পর্যন্ত শিক্ষা মন্ত্রণালয়ে কাজ করেন। ২০০৪ থেকে ২০০৭ সাল পর্যন্ত তিনি দুবাই জ্ঞান গ্রাম-এর নির্বাহী পরিচালক ছিলেন। তিনি জ্ঞান ও মানব উন্নয়ন কর্তৃপক্ষের দুবাই স্কুল পরিদর্শন ব্যুরোর প্রধান ছিলেন। ফেব্রুয়ারি ২০১৬-এ তিনি সংযুক্ত আরব আমিরাতের জনশিক্ষা প্রতিমন্ত্রী নিযুক্ত হন। তিনি দাতব্য প্রতিষ্ঠান দুবাই কেয়ার্স ফাউন্ডেশনের বোর্ডের সদস্য। সংযুক্ত আরব আমিরাতের আবু ধাবিতে অনুষ্ঠিত এসডিজি৪ এর উপর আয়োজিত সভায় তিনি ইক্যুইটি ইন এডুকেশন এর প্যানেলিস্ট ছিলেন। তিনি স্কুলগুলোর লক্ষ্যমাত্রা উদ্যোগ প্রতিষ্ঠা করেন যা স্কুলকে নিরীক্ষণ করার লক্ষ্যে কাজ করে। তিনি সংযুক্ত আরব আমিরাতের উন্নয়নের জন্য প্রয়োজনীয় মৌলিক উপাদান হিসাবে শিক্ষাকে বর্ণনা করেছেন এবং দেশের তরুণদের উপর বিনিয়োগ হিসেবেও, যা তিনি সংযুক্ত আরব আমিরাতের ভিশন ২০২১ জাতীয় এজেন্ডা রূপরেখার উপাদানেরও মধ্যে রেখেছেন।।
পূর্ব নাওডোবা ইউনিয়ন
পূর্ব নাওডোবা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
ইউনিয়নের জনগোষ্ঠীর শিক্ষার হার প্রায় ৬৫%।
জনপ্রতিনিধি
<-- ইউনিয়নের বর্তমান চেয়ারম্যান -->
আরাংগেট্রা ভেলাই
আরাংগেট্রা ভেলাই (அரங்கேற்ற வேளை) হচ্ছে ১৯৯০ সালে মুক্তিপ্রাপ্ত ফজিল পরিচালিত একটি তামিল চলচ্চিত্র। চলচ্চিত্রটিতে নায়ক-নায়িকার ভূমিকায় প্রভু এবং রেবতী ছিলেন। ১৯৮৯ সালের মালয়ালম ভাষার চলচ্চিত্র 'রামজি রাও স্পিকিং'-এর পুনঃনির্মাণ ছিলো এই চলচ্চিত্রটি, মালয়ালম চলচ্চিত্রটিতে এই তামিল চলচ্চিত্রের পরিচালক ফজিল প্রযোজক হিসেবে ছিলেন। ২০০০ সালের হিন্দি চলচ্চিত্র 'হেরা ফেরি'র কাহিনীও এই 'আরাংগেট্রা ভেলাই'-এর সঙ্গে মিলে যায়।
সংকেত তত্ত্ব
সংকেত তত্ত্ব (ইংরেজি পরিভাষায় কোডিং থিওরি,Coding theory) হল তথ্য ও যোগাযোগ প্রযুক্তির ক্ষেত্রে ব্যবহৃত সংকেতের বৈশিষ্ট্য নিয়ে জ্ঞানার্জন এবং তাদের যথাযথ প্রয়োগ। উপাত্ত সংকোচন, গুপ্তলিখনবিদ্যা (ক্রিপ্টোগ্রাফি), ত্রুটি সনাক্তকরণ এবং সংশোধন, তথ্য প্রেরণ, তথ্য সংরক্ষণ এসব কাজে সংকেত (কোড) ব্যবহৃত হয় । কার্যকর ও নির্ভরযোগ্য তথ্য প্রেরণের নকশা প্রণয়নে জন্য বিজ্ঞানের বিভিন্ন শাখায় (যেমন তথ্য তত্ত্ব, তড়িৎ প্রকৌশল, গণিত, ভাষাবিজ্ঞান, কম্পিউটার বিজ্ঞান) সংকেত ব্যবহার করা হয়। এটা সাধারণত পুনরাবৃত্তি দূরীকরণে এবং প্রেরিত তথ্যের সংশোধন বা শনাক্তকরণে যুক্ত হয়।
সংকেত-লিখন চার ধরনের হয়ে থাকে:
উপাত্ত সংকোচন চেষ্টা করে কোন উৎসের উপাত্তের পুনরাবৃত্তি দূর করতে, যাতে তা সহজে প্রেরণ করা যায়। উদাহরণস্বরূপ, জেডআইপি উপাত্ত সংকোচন কোন উপাত্তের ফাইলকে ছোট করে ফেলে, যাতে ইন্টারনেট ট্রাফিক কম ব্যবহার হয় । উপাত্ত সংকোচন এবং ত্রুটি সংশোধন সম্ভবত একসাথে শেখা হয়।
তথ্য প্রেরণ মাধ্যমে থাকা সমস্যাগুলো আরো বলিষ্ঠভাবে দূর করতে ত্রুটি সংশোধন প্রক্রিয়া বাড়তি সুবিধা দেয়। সাধারণ ব্যবহারকারী খুব সম্ভবত ত্রুটি সনাক্তকরণের প্রক্রিয়া ব্যবহার করা অনেক অ্যাপ্লিকেশনের ক্ষেত্রেই সতর্ক নন। একটি মিউজিক সিডি তার ডিস্কের উপর জমা ময়লা ও দাগ দূর করার জন্য রীড-সলোমন কোড ব্যবহার করে। এই অ্যাপ্লিকেশনের ক্ষেত্রে সিডি নিজেই তথ্য প্রেরণের মাধ্যম হিসেবে কাজ করে। ফ্যাডিং এবং হাই ফ্রিকোয়েন্সি রেডিও সংকেত প্রেরণে থাকা কোলাহলপূর্ণ শব্দ দূরীকরণে সেল ফোনও কোডিং প্রযুক্তি ব্যবহার করে। ডেটা মডেম, টেলিফোন ট্রান্সমিশন এবং নাসা ডীপ স্পেস নেটওয়ার্ক, এরা সবাইই চ্যানেল কোডিং প্রযুক্তি ব্যবহার করে টার্বো কোড এবং এলডিপিসি কোড এর মাধ্যমে ডেটা পেতে।
সংকেত তত্ত্বের ইতিহাস
১৯৪৮ সালে, ক্লড শ্যানন বেল সিস্টেম টেকনিক্যাল জার্নাল নামক গবেষণা সাময়িকীতে দুই অংশে জুলাই ও অক্টোবরে আ ম্যাথেম্যাটিকাল থিওরি অভ কমিউনিকেশন (A Mathematical Theory of Communication; "যোগাযোগের একটি গাণিতিক তত্ত্ব") নামের একটি প্রবন্ধ প্রকাশ করেন। কীভাবে সবচেয়ে ভালোভাবে উপাত্ত সাংকেতিকীকৃত করে প্রেরক প্রেরণ করতে পারে, সেই সমস্যাটিকে এখানে আলোচনা করা হয়। এই মৌলিক গবেষণাকর্মটিতে শ্যানন নরবার্ট ওয়াইনার কর্তৃক প্রস্তুতকৃত সম্ভাবনা তত্ত্ব ব্যবহার করেন, যা ছিল ওই সময়কার যোগাযোগ তত্ত্বের প্রয়োগের বর্ধনশীল স্টেজ। শ্যানন, একটি মেসেজে উপস্থিত অনিশ্চয়তা পরিমাপের জন্য তথ্য এন্ট্রপি তৈরি করে যখন উপাত্ত তত্ত্বের ফিল্ড আবিষ্কৃত হচ্ছিল।
১৯৪৯ সালে বাইনারি গোলে কোড তৈরি হয়। যা একটি ত্রুটি সংশোধন করার কোড। এটি প্রতি ২৪ বিটের মধ্যে সর্বোচ্চ তিনটি ত্রুটি সংশোধন করতে পারে এবং চতুর্থ ত্রুটিটা সনাক্ত করতে পারে।
রিচার্ড হ্যামিং সংখ্যা পদ্ধতি, স্বয়ংক্রিয় কোডিং সিস্টেম এবং ত্রুটি সনাক্তকরণ ও সংশোধন কোড বিষয়ে বেল ল্যাবসে কাজ করে ১৯৬৮ সালে টুরিং পুরস্কার জিতেছেন। তিনি হ্যামিং কোড, হ্যামিং উইন্ডো, হ্যামিং সংখ্যা এবং হ্যামিং দূরত্ব নামক ধারণাগুলোর আবিস্কারক।
সোর্স কোডিং
সোর্স কোডিংয়ের মূল লক্ষ্য হচ্ছে সোর্স ডেটা বা উপাত্তকে সংক্ষিপ্ত করা।
সংজ্ঞা
উপাত্তকে এলোমেলো চলক হিসেবে দেখা যেতে পারে, যেখানে দৃশ্যমান  সম্ভাবনার সাথে।
উপাত্তকে এনকোডেড করা হয় বর্ণের উপর কিছু শব্দ দিয়ে \Sigma।
C(x) হল কোড ওয়ার্ড যা x এর সাথে সম্পর্কিত।
কোড ওয়ার্ডের দৈর্ঘ্য লেখা হয় এভাবে,
l(C(x)).
কোড ওয়ার্ডগুলো যুক্ত করলে পাই, ।
রিমেম্বার মি
রিমেম্বার মি হলো ২০১০ সালে মুক্তিপ্রাপ্ত আমেরিকান উঠতি বয়সী প্রণয়ধর্মী নাট্য চলচ্চিত্র। এটি পরিচালনা করেছেন অ্যালান কল্টার এবং রচনা করেছেন উইল ফেটারস। এতে অভিনয় করেছেন রবার্ট প্যাটিনসন, এমিলি দে রাভিন, ক্রিস কুপার, লিনা অলিন এবং পিয়ার্স ব্রসনান। এটি সমালোচক এবং দর্শকদের কাছ থেকে মিশ্র নেতিবাচক প্রতিক্রিয়া পায়। যদিও বেশিরভাগ সমালোচনা শেষ দৃশ্যকে নিয়ে যা দর্শকদের মাঝে বিভক্তি সৃষ্টি করে।
কাহিনী সারসংক্ষেপ
একটি পারিবারিক দুর্ঘটনার ফলে টাইলর (রবার্ট প্যাটিনসন) এবং তার বাবার (পিয়ার্স ব্রসনান) টানাপোড়ন সম্পর্ক রয়েছে। সে অবাধ্য এবং সমস্যাপরায়ণ, সে ভাবে কেউ তার ব্যাথা বুঝতে পারবে না, তখন তার এলি'র (এমিলি দে রাভিন) সাথে দেখা হয়। এলি'র উষ্ণ এবং উদ্দীপনা তাকে ঠিক করে তোলে এবং সে তার প্রেমে পড়ে যায়। কিন্তু যখন টাইলর পুনরায় সুখ এবং নিজের জীবনের অর্থ বুঝতে শুরু করে তখন বহির্গামী গোপনীয়তা তাদের প্রেমকে হুমকির মুখে ফেলে।
মুক্তি
এটি মার্চ ১, ২০১০ সালে নিউ ইয়র্কের "প্যারিস থিয়েটার" এ প্রিমিয়ার হয়, এবং বিশ্বব্যাপী মার্চ ১২, ২০১০ সালে মুক্তি পায়। এটি যুক্তরাজ্যে ১২এ এবং যুক্তরাষ্ট্রে পিজি ১৩ রেটিং পায়।
হোম মিডিয়া
সাম্মিত এন্টারটেইনমেন্ট জুন ২২, ২০১০ সালে এর ডিভিডি এবং ব্লু-রে মুক্তি দেয়ার ঘোষণা করে।
সমালোচকদের প্রতিক্রিয়া
রোটেন টমেটোস থেকে এটি ২৭% রেটিং পায় ১০৮ টি রিভিউ এর এর ভিত্তিতে। মেটাক্রিটিক এটিকে ১০০ এর মধ্যে ৪০ স্কোর দেয়, সমালোচকদের কাছ থেকে ২৯ টি রিভিউ এর ভিত্তিতে। যার অর্থ হলো "মিশ্র বা মোটামুটি" মানের।
বক্স অফিস
রিমেম্বার মি এলাইস ইন ওয়ান্ডারল্যান্ড, গ্রীণ জোন, শি'জ আউট অফ মাই লিগ এবং শাটার আইল্যান্ড এর পিছনে পঞ্চম অবস্থানে থেকে শুরু করে এটি প্রথম সপ্তাহান্তে $৮.০৮ মিলিয়ন এবং জুলাই ৬ পর্যন্ত বক্স অফিসে এটি মোট $৫৬.০৩ মিলিয়ন আয় করে।
সঙ্গীত
রিমেম্বার মি'র আনুষ্ঠানিক এলবাম মুক্তি পায় মার্চ ৯, ২০১০ সালে। "মার্সেলো জার্ভস" এর সুরকৃত একটি এলবাম ও মুক্তি পায়। এই চলচ্চিত্রে ২৬ টি গান রয়েছে, যেখানে মুল এলবামে ১৪ টি গান রয়েছে। এছাড়াও নুসরাত ফাতেহ আলী খানের গান "সাসো কি মেলা পে সিমারো" ও চলচ্চিত্রটিতে শোনা যায় যখন টাইলর এলি কে গান্ধী রেস্টুরেন্টে প্রথমবারের মতো ডেট এ নিয়ে যায়।
সুখাদ্য ভোজন-বিদ্যা
সুখাদ্য ভোজন-বিদ্যা বা গ্যাস্ট্রোনমি হল খাদ্য ও সংস্কৃতির মধ্যে সম্পর্কের অধ্যয়ন, সমৃদ্ধ বা সূক্ষ্ম ও ক্ষুধাদায়ক খাবার তৈরি এবং পরিবেশন করার শিল্প, নির্দিষ্ট অঞ্চলের রান্নার শৈলী এবং ভাল খাওয়ার বিজ্ঞান।
যিনি গ্যাস্ট্রোনমিতে পারদর্শী তাকে গ্যাস্ট্রোনম বলা হয়, যখন একজন গ্যাস্ট্রোনমিবিদ হলেন তিনি যিনি গ্যাস্ট্রোনমি অধ্যয়নে তত্ত্ব ও অনুশীলনকে একত্রিত করেন। ব্যবহারিক গ্যাস্ট্রোনমি বিশ্বের বিভিন্ন দেশ থেকে বিভিন্ন খাদ্য ও পানীয়ের প্রস্তুতি, উৎপাদন, এবং পরিষেবার অনুশীলন ও অধ্যয়নের সাথে যুক্ত। তাত্ত্বিক গ্যাস্ট্রোনমি ব্যবহারিক গ্যাস্ট্রোনমি সমর্থন করে। এটি পদ্ধতি ও প্রক্রিয়া পদ্ধতির সাথে সম্পর্কিত, যা রেসিপি, কৌশল ও রান্নার বইগুলির উপর দৃষ্টি নিবদ্ধ করে। খাদ্য গ্যাস্ট্রোনমি খাদ্য ও পানীয় এবং তাদের উৎপত্তির সাথে যুক্ত। প্রযুক্তিগত গ্যাস্ট্রোনমি ব্যবহারিক গ্যাস্ট্রোনমিকে আন্ডারপিন করে, গ্যাস্ট্রোনমিগত বিষয়গুলির মূল্যায়নের জন্য কঠোর পদ্ধতির প্রবর্তন করে।
আবদুল হাফিজ কারদার
আবদুল হাফিজ কারদার (عبد الحفیظ کاردار ; ; জন্ম: ১৭ জানুয়ারি, ১৯২৫ - মৃত্যু: ২১ এপ্রিল, ১৯৯৬) তৎকালীন ব্রিটিশ ভারতের লাহোরে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান ও স্লো লেফট আর্ম অর্থোডক্স স্পিনারের দায়িত্ব পালন করতেন আবদুল কারদার।
তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের পক্ষে খেলেন। স্বাধীনতার পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহি ও গুল মোহাম্মদ। পাকিস্তান ক্রিকেট দলের পক্ষে প্রথম অধিনায়কের দায়িত্ব পালন করেন তিনি। বৈশ্বিক পর্যায়ে তাকে ‘পাকিস্তান ক্রিকেটের জনক’রূপে আখ্যায়িত করা হয়ে থাকে।
প্রারম্ভিক জীবন
১৯২৫ সালে পাঞ্জাবের লাহোরে বিখ্যাত কারদার আরাইন পরিবারে জন্মগ্রহণ করেন। লাহোরের ইসলামিয়া কলেজে পড়াশোনা করেন। ঘরোয়া ক্রিকেটে অক্সফোর্ড বিশ্ববিদ্যালয়, উত্তর ভারত ও মুসলিমের পক্ষে খেলেছিলেন।
প্রথম-শ্রেণীর ক্রিকেটে ২৯.৮৩ গড়ে ৬,৮৩২ রানসহ ২৪.৫৫ গড়ে ৩৪৪ উইকেট পেয়েছেন তিনি।
খেলোয়াড়ী জীবন
ভারত বিভাজনের পর পাকিস্তান টেস্ট মর্যাদা পায় ও ১৯৪৮ থেকে ১৯৫২ মেয়াদে পাকিস্তানের পক্ষে খেলেন। এছাড়াও ওয়ারউইকশায়ার ও পাকিস্তান সার্ভিসেস দলের প্রতিনিধিত্ব করেন। ১৯৫২-৫৩ মৌসুমে স্বাগতিক ভারতের বিপক্ষে খেলার জন্য তাকে অধিনায়কের দায়িত্ব দেয়া হয়। কারদার তার দলীয় সঙ্গীদেরকে লালা অমরনাথের ভারতের বিপক্ষে ফিল্ডিংয়ে পাঠান। দিল্লি ও বোম্বেতে পরাজিত হয়ে সিরিজ খোয়ায়। কিন্তু, লখনউয়ে অনুষ্ঠিত দ্বিতীয় টেস্টে তার দল প্রথমবারের মতো জয়ী পায়।
কারদার ঐ সময়কার সকল টেস্টভূক্ত দলের বিপক্ষে নেতৃত্ব দেন ও প্রত্যেক দলের বিপক্ষে জয়লাভ করে তার দল। তন্মধ্যে ১৯৫৪ সালে ওভালে স্বাগতিক ইংল্যান্ডের বিপক্ষে জয় পেয়ে সিরিজে সমতা আনে তার দল। এছাড়াও ১৯৫৭ সালে করাচিতে সফরকারী অস্ট্রেলিয়ার বিপক্ষ একমাত্র টেস্টে প্রথম জয়ের ইতিহাস গড়ে তার দল। তার অধিনায়কত্বে পাকিস্তান ২৩ টেস্টের ৬টিতে জয় ও ৬টিতে পরাজিত হয়। বাদ-বাকী খেলাগুলোয় ড্র করে।
অবসর
thumb|250px|right|আবদুল হাফিজ কারদার
পুরস্কার
১৯৫৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।
অলবানি, নিউ ইয়র্ক
অলবানি যুক্তরাষ্ট্রের নিউ ইয়র্ক রাজ্যের রাজধানী এবং আলবানি কাউন্টির আসন ও বৃহত্তম শহর। আলবানি শহরটি মোহক নদীর সাথে হডসন নদীর সঙ্গম স্থলের থেকে প্রায় ১০ মাইল (১৬ কিমি) দক্ষিণে এবং নিউ ইয়র্ক সিটির উত্তর প্রান্ত থেকে ১৩৫ মাইল (২২০ কিমি) উত্তরে হডসন নদীর পশ্চিম তীরে অবস্থিত।
অলবানি সমৃদ্ধ ইতিহাস, বাণিজ্য, সংস্কৃতি, স্থাপত্য এবং উচ্চ শিক্ষার প্রতিষ্ঠানের জন্য পরিচিত। আলবানি নিউ ইয়র্ক রাজ্যের রাজধানী জেলার অর্থনৈতিক ও সাংস্কৃতিক কেন্দ্র গঠন করে, যার মধ্যে ট্রয়, শেনেকটাডি ও স্যারটোগা স্প্রিংস আশেপাশের শহরগুলি ও শহরতলির সাথে অ্যালবানি–শেনেকটাডি–ট্রয়, এনওয়াই মহানগর পরিসংখ্যান অঞ্চল অন্তর্ভুক্ত। ২০১৩ সালের আদমশুমারি অনুসারে ১.১ মিলিয়ন জনসংখ্যা বিশিষ্ট রাজধানী জেলা হ'ল রাজ্যের তৃতীয়-জনবহুল মহানগর অঞ্চল। ২০১০-এর আদমশুমারি অনুসারে আলবানির জনসংখ্যা ৯৭,৮৫৬ জন।
ওলন্দাজ উপনিবেশরা প্রথমে অঞ্চলটিতে বসতি স্থাপন করেন, পরে অঞ্চলটি আলবানি শহরে পরিণত হয়। ডাচ উপনিবেশরা ১৬১৪ সালে পশম ব্যবসায়ের জন্য ফোর্ট নাসাউ এবং ১৫২৪ সালে ফোর্ট অরেঞ্জ নির্মাণ করেন। ১৬৪৮ সালে ইংরেজরা ডাচ বসতিগুলি দখল করে ভবিষ্যতের ইংল্যান্ডের দ্বিতীয় জেমস এবং স্কটল্যান্ডের জেমস সপ্তম ডিউক অব আলবানিকে সম্মান জানিয়ে শহরটিকে আলবানি নামে নামকরণ করে। শহরটি ইংরেজ বিধি অনুসারে ১৬৮৬ সালে সরকারিভাবে চার্ট করা হয়। মার্কিন যুক্তরাষ্ট্র গঠনের পরে ১৭৯৭ সালে এটি নিউইয়র্কের রাজধানী হয়ে ওঠে। মূল তেরটি ব্রিটিশ উপনিবেশের মধ্যে অ্যালবানি অন্যতম প্রাচীন বেঁচে থাকা জনপদ এবং এটি যুক্তরাষ্ট্রে দীর্ঘতম ধারাবাহিকভাবে সনন্দ দ্বারা প্রতিষ্ঠিত শহর।
অষ্টাদশ শতাব্দীর শেষের দিকে এবং ১৯তম শতাব্দীর বেশিরভাগ সময় জুড়ে অলবানি ছিল বাণিজ্য ও পরিবহণের কেন্দ্র। শহরটি নাব্য হাডসন নদীর উত্তর প্রান্তের দিকে অবস্থিত, এটি ইরি খালের মূল পূর্ব টার্মিনাস, যা বৃহৎ হ্রদগুলির সাথে সংযুক্ত ছিল এবং এটি পৃথিবীর প্রথম দিকের রেলপথ ব্যবস্থার আবাসস্থল ছিল। ১৯২০-এর দশকে, আলবানিতে ডেমোক্র্যাটিক পার্টি দ্বারা নিয়ন্ত্রিত একটি শক্তিশালী রাজনৈতিক যন্ত্র তৈরি হয়। বিশ শতকের শেষার্ধে শহরের বিস্তৃতি ও শহরতলির কারণে অ্যালবানির জনসংখ্যার হ্রাস পেয়েছে; তবে, নিউইয়র্ক রাজ্য আইনসভা ১৯৯০-এর দশকে শহরের জন্য $২৩৪ মিলিয়ন মূল্যের ভবন ও সংস্কার পরিকল্পনা অনুমোদন করেছে, যা কেন্দ্রীয় শহরের আশেপাশের সংস্কার ও ভবন নির্মাণ প্রকল্পগুলিকে উৎসাহিত করেছিল। একবিংশ শতাব্দীর গোড়ার দিকে অ্যালবানি ন্যানো প্রযুক্তি ক্ষেত্রে দুর্দান্ত অগ্রগতির সাথে উচ্চ-প্রযুক্তি শিল্পে প্রবৃদ্ধি অর্জন করেছে।
স্পেশাল অপস
স্পেশাল ওপিএস হলো হটস্টার স্পেশালসের জন্য একটি ভারতীয় হিন্দি-ভাষার অ্যাকশন গুপ্তচরবৃত্তি থ্রিলার ওয়েব সিরিজ, নীরজ পাণ্ডে দ্বারা নির্মিত এবং পরিচালিত সহ-পরিচালকের দায়িত্ব সামলেছেন শিবম নায়ারের। পাণ্ডে ডিজিটাল প্ল্যাটফর্মে এই ওয়েব সিরিজ মুক্তির জন্য ফ্রাইডে স্টোরিটেলারস সাথে কাজ করেছেন। এতে কে কে মেনন হিম্মত সিং চরিত্রে অভিনয় করেছেন। হিম্মত সিং রিসার্চ অ্যান্ড অ্যানালাইসিস উইংয়ের একজন সদস্য।